Запознайте се с „Роуз Вълшебната ми Кръстница“ на Катя Капрова | Грамофона - новини от Бургас, България и света.
15.04.2019 , 11:42 | Автор : Gramofona.com
"Роуз Вълшебната ми Кръстница" е заглавието на едно любопитно ново четиво, чиято премиера ще е на 19 април, петък, информираха от Община Бургас. Въпреки че изглежда като детска книжка, тя съвсем не е такава. Първите й читатели я определиха като "магически реализъм". Част от 12-те разказа в нея са истински истории, друга част - вдъхновени от такива. Но краят е такъв, какъвто е поискал авторът. А авторът е дългогодишният бургаски журналист Екатерина Капрова, човек пишещ и човек с въображение.
Премиерата на книгата "Роуз Вълшебната ми Кръстница" е на 19.04.2019 г. от 17.30 ч. в Бургаската художествена галерия "Петко Задгорски". Катя Капрова съчетава промоцията на книгата с 50-годишния си юбилей и отбелязването на 25 години в журналистическата професия.